એસબીઆઇએ પાંચ વર્ષના સમયગાળા બાદ ચાલુ વર્ષ એપ્રિલથી માસિક એવરેજ બેલેન્સ નહીં રાખનાર ખાતાધારક પર ચાર્જિસ ફરી એક વાર લાદવામાં આવી રહ્યા છે. આ અંતર્ગત માસિક એવરેજ બેલેન્સ નહીં રાખનાર પર ૧૦૦ રૂપિયા ચાર્જિસ અને જીએસટી લાદવાની જોગવાઇ કરવામાં આવી છે. શહેરી વિસ્તારોમાં માસિક એવરેજ બેલેન્સ પાંચ હજાર રૂપિયા નક્કી કરવામાં આવ્યા છે. જો આ બેલેન્સના ૫૦ ટકા રકમ ઓછી હોય તો ૫૦ રૂપિયા તથા જીએસટી તથા રૂ. ૫૦૦૦ના ૭૫ ટકા ઓછી રકમ હોય તો ૧૦૦ રૂપિયા ચાર્જિસ અને જીએસટીની જોગવાઇ કરવામાં આવી છે. ગ્રામીણ વિસ્તારો માટે માસિક એવરેજ બેલેન્સ રૂ. ૧૦૦૦ નક્કી કરવામાં આવ્યું છે. જો આ એવરેજ બેલેન્સ નહીં રાખનાર ખાતાધારક સામે પણ ચાર્જિસ લેવાનું નક્કી કરવામાં આવ્યું છે. એવરેજ બેલેન્સ નહીં રાખનાર સામે ૨૦થી ૨૫ રૂપિયા ચાર્જિસ સહિત જીએસટી લેવાની જોગવાઇ કરવામાં આવી છે.